data.title: ERC vol que Aragonès també assisteixi a la taula de negociació entre governs
data.context: ERC vol que el vice-president del govern, Pere Aragonès, també assisteixi a la taula de negociació entre la Generalitat i la Moncloa. La portaveu dels republicans, Marta Vilalta, s'ha mostrat 'contenta' perquè el president de la Generalitat, Quim Torra, participi finalment a la taula de negociació, i ha afegit que 'seria del tot lògic' que Aragonès també en formés part. En declaracions a la premsa als passadissos del parlament, Vilalta també ha celebrat que Torra i el president espanyol, Pedro Sánchez, abracin la taula de negociació com a 'via de resolució del conflicte', després de la reunió entre els dos caps de govern, avui al migdia al Palau de la Generalitat. Ha destacat que la reunió d'avui era 'necessària i important' perquè cal apostar per la política i la negociació, i abandonar la repressió i la judicialització. Per la seva banda, la portaveu adjunta de JxCat, Gemma Geis, ha dit que la seva formació veuria 'evident' que Aragonès assisteixi a la taula de negociació. Geis, però, ha reivindicat el lideratge 'indiscutible' de Torra en aquesta taula de diàleg, ja que considera que el procés de negociació és entre els dos presidents.
data.text: a la taula de negociació
data.id: P_1142_C_1142_Q1
data.question: On vol ERC que assisteixi Aragonès?
data.text: necessària i important
data.id: P_1142_C_1142_Q2
data.question: Com ha dit Vilalta que era la reunió d'avui entre Torra i Sánchez?
data.text: la repressió i la judicialització
data.id: P_1142_C_1142_Q3
data.question: Què diu Vilalta que s'ha d'abandonar?